Source: https://www.zakonypreludi.sk/zz/2004-434/znenie-20100401
Timestamp: 2019-03-21 21:45:53+00:00
Document Index: 5300196

Matched Legal Cases: ['§ 4', '§ 6', '§ 6', '§ 7', '§ 7', '§ 8', '§ 15', '§ 33', '§ 33']

434/2004 Z. z. Novela zákona o chemických látkach a chemických prípravkoch | Znenie od 01.04.2010
(v znení č. 126/2006 Z. z.(nepriamo), 67/2010 Z. z.(nepriamo))
Účinnosť od 01.04.2010 do31.10.2013
Znenie 01.04.2010 - 31.10.2013
1. V § 4 ods. 1 sa slová „Slovenskej republiky" nahrádzajú slovami „európskeho hospodárskeho priestoru".
2. V § 6 ods. 5 sa slová „písomne oznámia centru svoje vyjadrenia" nahrádzajú slovami „zašlú písomnú správu o hodnotení" a vypúšťa sa posledná veta.
3. V § 6 ods. 6 znie:
„(6) Podrobnosti o postupe a špecifikácii zásad hodnotenia biocídnych výrobkov a biocídnych výrobkov s nízkym rizikom a podrobnosti o špecifických činnostiach jednotlivých ústredných orgánov štátnej správy v rámci hodnotenia biocídnych výrobkov a biocídnych výrobkov s nízkym rizikom a hodnotenia účinných látok pre biocídne výrobky ustanovia všeobecne záväzné právne predpisy, ktoré vydá ministerstvo hospodárstva.".
4. V § 7 ods. 3 sa za slovo „trh" vkladajú slová „pre malospotrebiteľa.".
5. V § 7 ods. 6 sa slovo „120" nahrádza slovom „360".
6. V § 8 ods. 1 sa slová „vyhovujúcich na zaradenie do zoznamu biocídnych výrobkov alebo biocídny výrobok s nízkym rizikom obsahujúci účinnú látku neuvedenú v zozname účinných látok s nízkym rizikom vyhovujúcich na zaradenie do zoznamu biocídnych výrobkov s nízkym rizikom" nahrádzajú slovami „uvedených v osobitnom predpise20a)".
„20a) Nariadenie Európskej komisie (ES) č. 2032/2003 zo 4. novembra 2003 o druhej fáze desaťročného pracovného programu podľa článku 16(2) smernice Európskeho parlamentu a Rady 98/8/EC o uvedení biocídnych výrobkov na trh, ktorou sa mení a dopĺňa nariadenie Komisie (ES) č. 1896/2000 (Úradný vestník Európskej únie L 307, 24. 11. 2003)."
7. V § 15 ods. 1 sa vypúšťa posledná veta.
8. V § 33 ods. 1 písm. g) sa za slovo „výrobku" vkladajú slová „v podmienkach správnej laboratórnej praxe,".
9. V § 33 ods. 2 znie:
„(2) Podnikatelia, ktorí po nadobudnutí účinnosti zákona chcú uviesť na trh biocídny výrobok, ktorý obsahuje iba také účinné látky, ktoré sú uvedené v osobitnom predpise,20a) oznámia centru údaje uvedené v odseku 1 písm. a) až i) a k) pred uvedením biocídneho výrobku na trh.".
10. V prílohe k zákonu č. 217/2003 Z. z. sa v definícii dezinfekčných prípravkov za slová „Nezahŕňa čistiace prípravky, ktoré" vkladá slovo „nie".